Në bazë të nenit 23 të Ligjit mbi vetëqeverisjen lokale (“Fleta zyrtare e MZ”, numër 2/18), nenit 8 dhe 53 paragrafit 1 pikës 2 të Statutit të Komunës së Tuzit (“Fleta zyrtare e MZ”, - dispozitat komunale numër 24/19), Kuvendi i Komunës së Tuzit në seancën e mbajtur më 18.07.2019 ka sjellë

**V E N D I M**

**mbi vulat e Komunës së Tuzit**

**I DISPOZITAT THEMELORE**

**Neni 1**

Me këtë Vendim rregullohet hartimi, përdorimi dhe ruajtja, asgjësimi i vulave të cilat në kryerjen e punëve nga kompetencat e veta i shfrytëzon Kuvendi i Komunës së Tuzit ( në tekstin e mëtejmë: Kuvendi), kryetari i Komunës (në tekstin e mëtejmë: kryetari), kryeadministratori, organet e administratës lokale dhe shërbimit të kryetarit, shërbimi i Kuvendit, Bashkësitë lokale, Këshilli për zhvillimin dhe mbrojtjen e vetëqeverisjes lokale dhe subjekte të tjera kur kjo është e paraparë me Vendim të posaçëm të Kuvendit.

**Neni 2**

Të gjitha shprehjet e përdoruar në këtë Vendim për personat fizik të gjinisë mashkullore do të nënkuptohen të njëjtat edhe për gjinie femërore.

**Neni 3**

Me vulën e Komunës së Tuzit dhe me vulat nga neni 1 të këtij vendimi përcaktohet autenticiteti i aktin në të cilin vendoset.

**II VULA E KOMUNËS SË TUZIT**

**Neni 4**

Me vulën e Komunës së Tuzit vërtetohen aktet të cilat i nënshkruan kryetari në kryerjen e funksionit të prezantimit dhe përfaqësimit të Komunës së Tuzit brenda dhe jashtë vendit, marrëveshjet ndërkombëtare dhe marrëveshjet nga kompetenca e Komunës, kartat dhe falënderimet të cilat i ndanë kryetari i Komunës në pajtim me Statutin e Komunës së Tuzit.

**III VULA E ORGANIT , ORGANIT TË ADMINISTRATËS DHE SUBJEKTEVE TË TJERA**

**Neni 5**

Me vulën e Kuvendit vërtetohen aktet e Kuvendit, trupave punuese të cilat i themelon dhe i krijon Kuvendi nëse me vendimet të posaçme mbi themelimin dhe krijimin e atyre grupeve punuese nuk është e përcaktuar ndryshe dhe njohjeve publike të cilat i ndanë Kuvendi në pajtim me Statutin e Komunës.

Me vulën e kryetarit vërtetohen aktet e kryetarit, nënkryetarit, menaxherit, organeve dhe shërbimit të kryetarit dhe trupave punuese të cilat i krijon ose i themelon kryetari.

Me vulën e kryeadministratorit vërtetohen aktet e kryeadministratorit dhe personave zyrtar të autorizuar për udhëheqjen e procedurës administrative.

Me vulën e organit të administratës, shërbimit dhe Shërbimit të Kuvendit vërtetohen aktet me të cilat ato organe dhe shërbime vendosin ose komunikojnë zyrtarisht me organe të tjera, shërbimet, personat fizik dhe juridik dhe akteve të personave zyrtar të autorizuar për udhëheqjen e procedurës administrative.

Me vulën e këshillit për zhvillim dhe mbrojtje të vetëqeverisjes lokale të Komunës së Tuzit vërtetohen aktet e Këshillit.

Me vulën e bashkësisë lokale vërtetohen aktet e bashkësisë lokale.

**Neni 6**

Organet, organet e administratës dhe shërbimit të Komunës mund të kenë më shumë kopje të vulave të të njëjtës madhësi, në varësi të vëllimit dhe llojit të punës të cilën e kryejnë.

Në rastin nga paragrafi 1 i këtij neni, vulat janë me përmbajtje të njëjte dhe shënohen me numrat rendore arab në mes.

Numri i vulave i shënuar me numrin rendor arab dhe lloji i aktit i cili vërtetohet me atë vulë përcaktohet me aktvendim të posaçëm.

**Neni 7**

Organet e administratës dhe shërbimit të Komunës mund të kenë vulë të vogël .

Vula e vogël është e rrezes 23mm dhe përmban: emrin dhe selinë e organit, gjegjësisht shërbimin dhe stemën e Komunës, nëse e ka. Vula e vogël shfrytëzohet për vulosjen e legjitimimeve, urdhrave të udhëtimeve, thirrjeve, dorëzimeve dhe ngjashëm. Mbi nevojën e ekzistimit të vulës së vogël vendos eprori i organit të administratës apo shërbimit.

**Neni 8**

Shërbimet e Komunës kompetent për kryerjen e mbikëqyrjes inspektuese dhe komunale dhe për mirëmbajtjen e rendit komunal mund të kenë vulë për shtyp të thatë.

**IV PUNIMI I VULAVE**

**Neni 9**

Vula punohet nga goma ose tjetër material gjegjes.

**Neni 10**

Vulat i punon subjekti afarist i regjistruar për kryerjen e punëve të punimit të vulave (në tekstin e mëtejmë: vulë punuesi) të cilin e autorizon organi i administratës lokale të Komunës së Tuzit kompetent për punët e sigurimit të vulave për nevojat e organeve dhe shërbimit të Komunës (në tekstin e mëtejme: organi kompetent).

**Neni 11**

Kryetari i Kuvendit, kryetari i Komunës, eprori i organit të administratës ose shërbimit dorëzon kërkesën për punimin e vulës organit kompetent, me të dhënat mbi madhësinë e saj, numrit dhe përmbajtjes.

Në rast të nevojës për më shumë vula të shënuara me numra arab, bashkë me kërkesën dorëzohet edhe aktvendimi nga neni 6 paragrafi 3 i këtij vendimi.

Organi kompetent sjell aktvendimin mbi punimin e vulës dhe ia dorëzon vulëpunuesit.

**Neni 12**

Vulëpunuesi është i obliguar që organit kompetent t’i dorëzojë vulën e punuar dhe matricën e cila ka shërbyer për punimin e saj.

Vulëpunuesi është i obliguar që vulën e punuar dhe matricën nga paragrafi 1 i këtij neni ta sigurojë nga vjedhja dhe keqpërdorimi deri në dorëzimin drejtë organit kompetent.

Shembujt e vulave provuese apo të paarritshme vulëpunuesi është i obliguar t’i shkatërroj në prani të zyrtarit të autorizuar nga organi kompetent, mbi çka hartohet procesverbal.

**V PËRDORIMI DHE RUAJTJA E VULËS**

**Neni 13**

Vula, sipas rregullit, vendoset në anën e majtë, pranë nënshkrimit të personit të autorizuar për nënshkrim.

**Neni 14**

Vula përdoret në lokalet zyrtare të organeve, organeve të administratës dhe shërbimit të Komunës së Tuzit, bashkësive lokale dhe subjekteve të tjera nga neni i këtij Vendimi.

Përjashtimisht, për kryerjen e shërbimeve të caktuara, vula mund të përdoret edhe jashtë ambienteve zyrtare.

Në rastin nga neni 2 i këtij neni, miratimin e jep personi i autorizuar dhe përgjegjës për përdorimin e vulës.

**Neni 15**

Për përdorimin dhe ruajtjen e vulës është i autorizuar dhe përgjegjës:

* Sekretari i Kuvendit ose personi të cilin ai autorizon – për vulën e Kuvendit, shërbimit të Kuvendit dhe grupeve punuese të Komunës,
* Personin të cilin e autorizon kryetari – për vulën e Komunës së Tuzit dhe vulën e kryetarit,
* Kryeadministratori ose personi të cilin ai autorizon – për vulën e Kryeadministratorit,
* Eprori i organit të administratës dhe shërbimit ose personi të cilin e autorizon eprori-për vulën e atij organi dhe shërbimi,
* Kryetari i këshillit të bashkësisë lokale, ose personi të cilin e autorizon kryetari - për vulën e bashkësisë lokale.
* Kryetari i Këshillit për zhvillim dhe mbrojtje të vetëqeverisjes lokale ose personi të cilin ai e autorizon- për vulën e Këshillit,
* Personi i autorizuar me vendim të posaçëm të Kuvendit – për vulën e subjekteve tjera të paraparë me vendim mbi krijimin dhe themelimin e tyre .

**Neni 16**

Personi i autorizuar për përdorimin dhe ruajtjen e vulës është i obliguar ta ruaj vulën në mënyre që mos të ekzistoje mundësia e keqpërdorimit të saj.

**Neni 17**

Autorizimi dhe përgjegjësia për ruajtje dhe përdorimin e vulës përcaktohet me aktvendim të posaçëm të organit, organit të administratës, shërbimit ose subjektit tjetër nga neni 1 i këtij vendimi.

Në rast të kalimit të autorizimeve dhe përgjegjësive për ruajtjen dhe përdorimin e vulës, pranim-dorëzimi i vulës bëhet përmes procesverbalit.

Aktvendimet nga paragrafi 1 dhe 2 i këtij neni i dorëzohen organit kompetent.

**Neni 18**

Organet, organet e administratës, shërbimet dhe trupat punuese të organit të Komunës janë të obliguar që gjurmët e vulave të tyre t’ia dorëzojnë organit kompetent dhe te lajmërojnë ë zhdukje, humbjen ose demin e vulës.

**VI ASGJESIMI I VULËS**

**Neni 19**

Vula e cila për shkak të konsumimit, dëmtimit apo shkaqeve të tjera është jashtë përdorimit, asgjësohet.

Trajtohet që vula nuk është e përdorshme kur nuk shihet qartë teksti i cili del nga gjurma e vulës.

**Neni 20**

Në rast të ndryshimi i cili ndikon në përmbajtje e vulës (ndryshimit statusor, ndryshimit të emrit apo selisë dh ngjashëm), personi i autorizuar për ruajtjen dhe përdorimin e vulës është i obliguar t’ia dorëzoje vulën pran organit kompetent me qellim të asgjësimit në afat prej 3 ditësh nga dita e krijimit të ndryshimit.

**Neni 21**

Zhdukja e vulës lajmërohet organit kompetent dhe shpallet i pa vlefshëm në “Fletën zyrtare të Malit të Zi” .

Vula e zhdukur trajtohet si e pa vlefshme nga dita e shpalljes.

**Neni 22**

Asgjësimin e vulës e kryen komisioni të cilin e themelon eprori i organit kompetent.

Asgjësimi i vulës së gomës kryhet me djegën e saj ndërsa vula për gjurmë të thatë asgjësohet mekanikisht, me heqjen e tekstit të vulës.

**Neni 23**

Komisioni për asgjësimin e vulës harton raportin mbi shkatërrimin e vulës i cili përmban: emrin e organit/shërbimit të cilit i përket vula, datën kur është asgjësuar vula, numrin e ekzemplareve të vulës, gjurmët e saj, numrin rendor me të cilin është i regjistruar në evidencën mbi vulat dhe mënyrën e shkatërrimit.

Procesverbalin nga paragrafi 1 i këtij neni e nënshkruan kryetari dhe anëtaret e komisionet.

**VII EVIDENCA**

**Neni 24**

Organi kompetent udhëheq evidencën e vulave të punuara, të asgjësuara dhe atyre të shpallura të pavlefshme, si dhe evidencën mbi personat të cilëve u është besuar përdorimi dhe ruajtja e vulës.

Evidenca nga paragrafi 1 i këtij neni përmban: emrin e organit, organin e administratës ose shërbimit i cili ka vulë, gjurmën e vulës, numrin e shembujve të vulës, llojin e akteve të cilët vërtetohen me vulë të shënuar me numra arab, numrin dhe datën e raportit mbi asgjësimin e vulës, emrin dhe mbiemrin e personit të ngarkuar për përdorimin dhe ruajtje e vulës.

**VIII DISPOZITAT PËRFUNDIMTARE**

**Neni 25**

Me hyrjen në fuqi të këtij vendimi pushon së vlejturi Vendimi mbi vulat (“Fleta zyrtare e Malit të Zi- dispozitat komunale”, numër 8/18 prej më 16.03.2018)

**Neni 26**

Ky vendim hyn në fuqi ditën e sjelljes, dhe publikohet në “Fletën zyrtare të Malit ë Zi- dispozitat komunale”.

Numër: 02-030/19-4066

Tuz, 18.07.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**